পুরুলিয়ার হাইওয়েতে জেলা শাসকের সঙ্গে বচসায় জড়িয়ে পড়লেন বিজেপি নেতা তথা কেন্দ্রীয় মন্ত্রী বাবুল সুপ্রিয়। বাবুল নিজের ক্যামেরাতে সেই ঘটনা বন্দি করেন। তাঁর দাবি, বৃহস্পতিবার হাইওয়েতে জেলা শাসক অলোকপ্রসাদ রায়ের গাড়ি রাস্তার উপর দাঁড়িয়ে থাকার ফলে বিজেপি সমর্থকদের বাস আটকে পড়ে। ফলে রাস্তায় যানজট তৈরি হয়। তখন জেলা শাসকের কাছে সাহায্য চান বাবুল। কিন্তু তিনি রাজি হননি বলে অভিযোগ বাবুল সুপ্রিয়র। বাবুল বলেন, সাহায্য চাইতে গেলে জেলাশাসক জানান, তিনি রাজ্য সরকারি কর্মচারী এবং কেন্দ্রীয় সরকারের কোনও মন্ত্রীর আদেশ মানতে বাধ্য নন তিনি। এর পরেই বচসায় জড়িয়ে পড়েন দু’জনে।